b'\n_START_ARTICLE_\nAnsambel Spev\n_START_SECTION_\nZasedba\n_START_PARAGRAPH_\nUstanovni \xc4\x8dlani so vodja in harmonikar Erik Hribernik, basist Kristijan Kolenc, kitarist Bo\xc5\xa1tjan Me\xc5\xbenar in vokalist Marko Berzelak. Kmalu se jim je pridru\xc5\xbeil \xc5\xa1e en vokalist Edo Rednak. V tej postavi so igrali vse do leta 2017, ko je pri\xc5\xa1lo do prve kadrovske menjave v ansamblu. Vodja in harmonikar Erik Hribernik jih je zaradi prezasedenosti zapustil, vendar \xc5\xa1e naprej deluje v ansamblu kot vodja. Harmoniko sedaj igra Vili Mravljak.\n_START_SECTION_\nDelovanje\n_START_PARAGRAPH_\nAnsambel Spev je bil ustanovljen leta 2002. V \xc4\x8dasu delovanja so dosegli \xc5\xa1tevilne nagrade na razli\xc4\x8dnih festivalih in izdali 8 albumov._NEWLINE_Poleg \xc5\xa1tevilnih uspehov so najbolj poznani po sodelovanju z Lojzetom Slakom, ki jim je neko\xc4\x8d zaupal, da ga spominjajo na njegov ansambel. Skupaj so posneli CD plo\xc5\xa1\xc4\x8do Po Slakovi poti, vsako leto pa v Rde\xc4\x8di dvorani v Velenju priredijo tudi istoimenski koncert, ki ga posname in predvaja RTV Slovenija. S Slakovim dovoljenjem so posneli tudi ve\xc4\x8d priredb njegovih skladb, med njimi Minili sta \xc5\xbee leti dve v sodelovanju s Tanjo \xc5\xbdagar, za katero so posneli tudi videospot. Po Slakovi smrti leta 2011 so njemu v spomin posneli pesem Spev za godca. V sloven\xc5\xa1\xc4\x8dini so priredili tudi veliko dalmatinskih skladb, ki jih izvajajo razli\xc4\x8dne klape, med drugim Neskon\xc4\x8dno sem jo ljubil (Ne diraj moju ljubav) in Pel bi zate (Da te mogu pismom zvati)._NEWLINE_Leta 2006 so igrali rojakom v ZDA, leta 2008 pa so za 14 dni odpotovali v Kanado in na ve\xc4\x8d koncertih zaigrali tamkaj\xc5\xa1njim slovenskim izseljencem. Dve leti pozneje, leta 2010, so na 10-dnevnem kri\xc5\xbearjenju proti Gr\xc4\x8diji in nazaj na kri\xc5\xbearki Costa Fortuna zabavali 4000-glavo posadko.'